CELEX: 62010CA0357
Language: lv
Date: 2011-11-16 00:00:00
Title: Apvienotās lietas no C-357/10 līdz C-359/10: Tiesas (otrā palāta) 2012. gada 10. maija spriedums ( Tribunale Amministrativo Regionale per la Lombardia (Itālija) lūgums sniegt prejudiciālu nolēmumu) — Duomo Gpa Srl (C-357/10), Gestione Servizi Pubblici Srl (C-358/10), Irtel Srl (C-359/10)/ Comune di Baranzate (C-357/10 un C-358/10), Comune di Venegono Inferiore (C-359/10) (EKL 3., 10., 43., 49. un 81. pants — Brīvība veikt uzņēmējdarbību — Pakalpojumu sniegšanas brīvība — Direktīva 2006/123/EK — 15. un 16. pants — Pašvaldību nodokļu un citu ieņēmumu aprēķināšanas, pārbaudes un iekasēšanas pakalpojumu koncesija — Valsts tiesību akti — Minimālais pamatkapitāls — Pienākums)

30.6.2012   
            
            
               LV
            
            
               Eiropas Savienības Oficiālais Vēstnesis
            
            
               C 194/2
            
         Tiesas (otrā palāta) 2012. gada 10. maija spriedums (Tribunale Amministrativo Regionale per la Lombardia (Itālija) lūgums sniegt prejudiciālu nolēmumu) — Duomo Gpa Srl (C-357/10), Gestione Servizi Pubblici Srl (C-358/10), Irtel Srl (C-359/10)/Comune di Baranzate (C-357/10 un C-358/10), Comune di Venegono Inferiore (C-359/10)
   (Apvienotās lietas no C-357/10 līdz C-359/10) (1)
   
   (EKL 3., 10., 43., 49. un 81. pants - Brīvība veikt uzņēmējdarbību - Pakalpojumu sniegšanas brīvība - Direktīva 2006/123/EK - 15. un 16. pants - Pašvaldību nodokļu un citu ieņēmumu aprēķināšanas, pārbaudes un iekasēšanas pakalpojumu koncesija - Valsts tiesību akti - Minimālais pamatkapitāls - Pienākums)
   2012/C 194/03
   Tiesvedības valoda — itāļu
   
      Iesniedzējtiesa
   
   
      Tribunale Amministrativo Regionale per la Lombardia
   
   
      Lietas dalībnieki pamata procesā
   
   
      Prasītājas: Duomo Gpa Srl (C-357/10), Gestione Servizi Pubblici Srl (C-358/10), Irtel Srl (C-359/10)
   
      Atbildētājas: Comune di Baranzate (C-357/10 un C-358/10), Comune di Venegono Inferiore (C-359/10)
   
      piedaloties: Agenzia Italiana per le Pubbliche Amministrazioni SpA (AIPA)
   
      Priekšmets
   
   Lūgums sniegt prejudiciālu nolēmumu — Tribunale Amministrativo Regionale per la Lombardia — Eiropas Parlamenta un Padomes 2006. gada 12. decembra Direktīvas 2006/123/EK par pakalpojumiem iekšējā tirgū (OV L 376, 36. lpp.) 15. un 16. panta un EKL 3., 10., 43., 49. un 81. panta interpretācija — Komerciālie paziņojumi, ko sniedz reglamentētās profesijas — Pašvaldību nodokļu un citu ieņēmumu aprēķināšanas, pārbaudes un iekasēšanas pakalpojumu koncesija — Valsts tiesību aktos noteikts minimāla pamatkapitāla apmērs
   
      Rezolutīvā daļa:
   
   EKL 43. un 49. pants ir jāinterpretē tādējādi, ka tie nepieļauj tiesību normu — tādu kā pamatlietā aplūkojamā —, ar kuru paredzēts, ka:
   
               —
            
            
               uzņēmējiem, izņemot sabiedrības, kurās lielākā kapitāla daļa pieder valstij, ir pienākums pielāgot, ja nepieciešams, pilnībā apmaksātā kapitāla apmēru, to palielinot līdz vismaz EUR 10 miljoniem, lai tiem būtu tiesības veikt pašvaldību nodokļu un citu ieņēmumu aprēķināšanas, pārbaudes un iekasēšanas darbības;
            
         
               —
            
            
               tiesības noslēgt līgumus par šādiem pakalpojumiem uzņēmējiem, kas neatbilst šādai prasībai par minimālo pamatkapitālu, nav spēkā un,
            
         
               —
            
            
               kamēr nav izpildīts pienākums par pamatkapitāla pielāgošanu, ir aizliegts piešķirt tiesības noslēgt jaunus līgumus par šiem pakalpojumiem vai piedalīties publiskā iepirkuma procedūrās, kas rīkotas, lai piešķirtu šādas tiesības.
            
         
      (1)  OV C 260, 25.09.2010.